b'\n_START_ARTICLE_\nEvrokovanci\n_START_SECTION_\nSpominski prilo\xc5\xbenostni kovanci\n_START_PARAGRAPH_\nSpominski evrokovanci so vedno samo v vrednosti dveh evrov, pri \xc4\x8demer sme vsaka dr\xc5\xbeava izdati samo eno sredijo tovrstnih kovancev na leto. Evropska komisija je dovolila tak\xc5\xa1no izdajanje leta 2003. Ti kovanci so zakonito pla\xc4\x8dilno sredstvo na celotnem evroobmo\xc4\x8dju.\n_START_SECTION_\nZbirateljski prilo\xc5\xbenostni kovanci\n_START_PARAGRAPH_\nVsaka dr\xc5\xbeava lahko izdaja tudi zbirateljske kovance poljubnih vrednosti. Lahko gre tudi za zlatnike ali srebrnike. Vendar pa te izdaje niso zakonito pla\xc4\x8dilno sredstvo na celotnem evroobmo\xc4\x8dju, ampak samo v dr\xc5\xbeavi, ki jih je izdala._NEWLINE_V mikrodr\xc5\xbeavah kot sta Monako in Vatikan so narodni evrokovanci tako redki, da \xc5\xbee obi\xc4\x8dajna izdaja velja za zbirateljsko. Serija osmih denominacij teh evrokovancev, ki ima sicer vrednost 3,88 \xe2\x82\xac, lahko stane na \xc4\x8drnem trgu tudi 1000 \xe2\x82\xac. V San Marinu prodajajo po butikih sete osmih kovancev za pribli\xc5\xbeno 50 \xe2\x82\xac.'